Nostradamus
Anajulikana kwa kitabu chake Les Prophéties (matabiri) ambayo ni mkusanyiko wa beti 942 zinazodaiwa kutabiri mambo yajayo. Kitabu hicho kilitolewa mara ya kwanza mwaka 1555. Tangu mwaka ule kitabu hicho kilichapishwa mara kwa mara. Kwa miaka mingi, kuna watu walioamini kwamba Nostradamus alitabiri matukio mbalimbali katika historia. Mara nyingi walifikia hitimisho hili kwa kutumia mbinu za kupindisha maandiko yake kwa namna ya kupendekeza kwamba alitabiri siku zijazo.